《观金子春烟波画船册子偶忆吴中旧游》
清代·叶廷琯

江南此境最销魂，旧梦摩挲尚有痕。双橹曳声回绿水，千镫浮影送黄昏。

秋风蘋叶寻诗路，细雨桃花卖酒村。他日五湖容泛舸，鸱夷名姓待君论。

作者简介：（1791—?）江苏吴县人，字紫阳，号调笙，晚号蜕翁、十如老人。廪贡生，候选训导。闭门勘书不倦。晚避兵居上海。所作诗颇能反映社会现实，为时传诵。有《吹网录》、《鸥陂渔话》、《楙花庵诗》等。